ai4bharat/Pralekha huggingface dataset:
कोयला मंत्रालय
ऑस्ट्रेलिया के शिष्टमंडल ने कोयला,खान और संसदीय कार्य मंत्री श्री प्रह्लाद जोशी से भेंट की
केंद्रीय कोयला,खान और संसदीय कार्य मंत्री श्री प्रह्लाद जोशी ने कल ऑस्ट्रेलिया के पूर्व प्रधानमंत्री और विशेष व्यापार दूत श्री टोनी ऐबट के नेतृत्व में आये एक उच्चस्तरीय शिष्टमंडल के साथ चर्चा की। ऑस्ट्रेलिया के शिष्टमंडल ने श्री जोशी के साथ भारत और ऑस्ट्रेलिया के बीच व्यापारिक और आर्थिक रिश्ते बढ़ाने पर बातचीत की। बातचीत में खासतौर से ऊर्जा सेक्टर में गतिविधियों को बढ़ाने पर गौर किया गया, जिसमें भारत की ऊर्जा जरूरतों को पूरा करने तथा भारत की महत्त्वाकांक्षी नीतिगत एजेंडा के समर्थन में ऑस्ट्रेलिया के संसाधनों का इस्तेमाल शामिल था। श्री टोनी ऐबट के साथ भारत स्थित ऑस्ट्रेलिया के उच्चायुक्त श्री बैरी ओ’फैरल और ऑस्ट्रेलिया उच्चायोग के आर्थिक सलाहकार श्री ह्यू बॉयलन भी मौजूद थे।
मौजूदा सरकार के दौर में कोयला सेक्टर को खोलने के बारे में शिष्टमंडल को जानकारी देते हुये श्री जोशी ने कहा कि भारत में ऊर्जा के प्रमुख स्रोत के रूप में कोयले का बहुत महत्त्व है। उन्होंने बताया कि भारत सरकार देश में कोयला उत्पादन को बढ़ाने के समुचित प्रयास कर रही है। श्री जोशी ने ऑस्ट्रेलिया के शिष्टमंडल से आग्रह किया कि ऊपरी सतह और गहराई में मौजूद कोयले को गैस में बदलकर उस गैस को बाहर लाने तथा कोयले की सतह पर प्राकृतिक रूप से उत्पन्न मिथेन गैस, आदि को निकालने में ऑस्ट्रेलिया सहयोग करे और इन क्षेत्रों से सम्बंधित प्रौद्योगिकी प्रदान करे।
मंत्री महोदय ने कहा कि बिजली से चलने वाले वाहनों के लिये जो कारगर और जरूरी खनिज हैं, वे सब ऑस्ट्रेलिया में उपलब्ध हैं तथा भारत में बिजली वाहनों के निर्माण के लिये ऑस्ट्रेलिया महत्त्वपूर्ण भूमिका निभा सकता है।
चर्चा में कोयला मंत्रालय के सचिव डॉ. अनिल कुमार जैन, खान मंत्रालय के सचिव श्री आलोक टंडन और दोनों मंत्रालयों के आला अधिकारियों ने भी हिस्सा लिया।
वाणिज्य एवं उद्योग मंत्रालय
एमएमटीसी का वर्ष 2018-19 के दौरान रिकॉर्ड प्रदर्शन
वर्ष 2018-19 के दौरान, एमएमटीसी का परिचालन संबंधी राजस्व 76 प्रतिशत बढ़कर 28979 करोड़ रुपये हो गया, जो पिछले वर्ष के दौरान 16451 करोड़ रुपये था। वर्ष 2018-19 के दौरान परिचालन से अर्जित सकल लाभ 42 प्रतिशत बढ़कर 474 करोड़ रुपये हो गया, जो पिछले वर्ष 333 करोड़ रुपये था। एकल आधार पर कर के उपरांत लाभ 67 प्रतिशत बढ़कर 81.43 करोड़ रुपये हो गया, जो पिछले वर्ष के दौरान 48.84 करोड़ रुपये था।
कंपनी ने पिछले वर्ष के 37.52 करोड़ रुपये की तुलना में 108.72 करोड़ रुपये का कर उपरांत सम्मिलित शुद्ध लाभ कमाया है। एमएमटीसी ने वर्ष 2018-19 के लिए चुकता इक्विटी शेयर पूंजी पर 30 प्रतिशत की दर से और लाभांश देने की सिफारिश की है।
पेट्रोलियम एवं प्राकृतिक गैस मंत्रालय
ओएनजीसी बनाएगी ग्रीन हाइड्रोजन, भारत की अग्रणी अक्षय ऊर्जा कंपनी ग्रीनको जीरो सी के साथ समझौता ज्ञापन पर किए हस्ताक्षर
ऊर्जा क्षेत्र में प्रमुख कंपनी तेल एवं प्राकृतिक गैस निगम लिमिटेड  ने आज मेसर्स ग्रीनको ज़ीरो सी प्राइवेट लिमिटेड  के साथ एक समझौता ज्ञापन  पर हस्ताक्षर किए। यह एमओयू संयुक्त रूप से अक्षय, ग्रीन हाइड्रोजन, ग्रीन अमोनिया और ग्रीन हाइड्रोजन के अन्य डेरिवेटिव में अवसर तलाशने के मकसद से किया गया है।
दो साल के लिए वैध इस समझौता ज्ञापन पर नई दिल्ली में ओएनजीसी के निदेशक ऑनशोर श्री अनुराग शर्मा और ग्रीनको के सीईओ और प्रबंध निदेशक श्री अनिल कुमार चलामालासेट्टी द्वारा केंद्रीय पेट्रोलियम एवं प्राकृतिक गैस और आवास व शहरी मामलों के मंत्री श्री हरदीप सिंह पुरी की उपस्थिति में हस्ताक्षर किए गए। इस मौके पर सचिव  श्री पंकज जैन, ओएनजीसी की सीएमडी डॉ. अलका मित्तल के साथ ओएनजीसी के निदेशक, एमओपी एंड एनजी, ओएनजीसी और ग्रीनको के अन्य वरिष्ठ अधिकारी भी उपस्थित थे। ग्रीनको भारत की अग्रणी अक्षय ऊर्जा कंपनियों में से एक है।
यह समझौता ज्ञापन भारत को वैश्विक हरित हाइड्रोजन हब बनाने के लिए माननीय प्रधानमंत्री द्वारा शुरू किए गए राष्ट्रीय हाइड्रोजन मिशन के अनुरूप है। इस समझौता ज्ञापन के तहत परिकल्पित गतिविधियां 2030 तक प्रति वर्ष 50 लाख टन ग्रीन हाइड्रोजन के उत्पादन के भारत के लक्ष्य में योगदान देंगी।
यह समझौता ज्ञापन ओएनजीसी के लिए अपनी ऊर्जा रणनीति 2040 के अनुसार अक्षय ऊर्जा लक्ष्यों को प्राप्त करने के लिए एक महत्वपूर्ण कदम के रूप में भी काम करेगा। जैसा कि ऊर्जा मिश्रण में नवीकरणीय ऊर्जा की हिस्सेदारी, लागत प्रतिस्पर्धा, जलवायु परिवर्तन जागरूकता और मजबूत नियमन तंत्र पर जोर से प्रेरित है, इस बीच ओएनजीसी का लक्ष्य है कि वह दीर्घकालिक चुनौतियों के खिलाफ पोर्टफोलियो का जोखिम कम करने और अक्षय ऊर्जा क्षेत्र में कार्बन फुटप्रिंट को कम करने जैसे अपने उद्देश्यों को पूरा करे।
प्रधानमंत्री कार्यालय
प्रधानमंत्री ने उत्तर प्रदेश के गाजियाबाद में विभिन्न विकास परियोजनाओं का शुभारंभ किया
प्रधानमंत्री श्री नरेन्द्र मोदी ने आज उत्तर प्रदेश के गाजियाबाद में विभिन्न विकास परियोजनाओं का शुभारंभ किया। उन्होंने हिंडन हवाई अड्डे में यात्री टर्मिनल के उद्धाटन मौके पर वहां एक पट्टिका का अनावरण किया। बाद में सिंकदरपुर में दिल्ली -गाजियाबाद-मेरठ रीजनल रैपिड ट्रांसिट रेल प्रणाली का शिलान्यास करने के साथ ही कयी विकास परियोजना का उद्घाटन करते हुए सरकार के विभिन्न परियोजनाओं के लाभार्थियों को प्रमाण पत्र सौंपे।
प्रधानमंत्री गाजियाबाद में शहीद स्थल मेट्रो स्टेशन भी गए और बाद में वहां से दिलशाद गार्डन तक के लिए नयी मेट्रो रेल को हरी झंडी दिखाई। उन्होंने इस मेट्रो ट्रेन में यात्रा भी की।
गाजियाबाद के सिंकदरपुर मे एक विशाल जनसभा को संबोधित करते हुए प्रधानमंत्री ने कहा कि गाजियाबाद थ्री सी के लिए जाना जाता है। इस थ्री सी का अर्थ हैृ, कनेक्टिविटी, क्लीनलिनेस और कैपिटल। उन्होंने इस संदर्भ में गाजियाबाद में बेहतर हुई सड़क और मेट्रो संपर्क सेवाओं, उसके स्वच्छ सर्वेक्षण में 13 वां स्थान प्राप्त करने और उत्तर प्रदेश के एक बड़े औद्धयोगिक केन्द्र के रूप में विकसित होने का भी उल्लेख किया।
प्रधानमंत्री ने कहा कि हिंडन हवाई अड्डे में नया यात्री टर्मिनल बन जाने से अब गाजियाबाद के लोगों को हवाई यात्रा के लिए दिल्ली नहीं जाना पड़ेगा और वे अन्य शहरों के लिए गाजियाबाद से ही विमान सेवाएं ले सकेंगे।
उन्होंने कहा कि जिस तेजी से यात्री टर्मिनल का निर्माण किया गया है, वह केंद्र सरकार के दृढ़ संकल्प और कार्य करने की शैली को दर्शाता है। उन्होंने कहा कि शहीद स्थल से मेट्रो का नया खंड उत्तर प्रदेश और दिल्ली के बीच चलने वाले यात्रियों की परेशानियों को कम करेगा। प्रधानमंत्री ने कहा कि 30 हजार करोड़ रूपए की लागत से निर्मित दिल्ली–मेरठ रैपिड रीजनल रेल ट्रांसिट सिस्टम देश में अपनी तरह का पहला रैपिड रेल ट्रांसिट सिस्टम है। इसके बन जाने से दिल्ली और मेरठ के बीच यात्रा का समय काफी घट जाएगा। उन्होंने कहा कि गाजियाबाद में विकसित की जा रही आधुनिक आधारभूत संरचनाओं से गाजियाबाद तथा उसके आसपास रहने वाले लोगों का जीवन आसान बनेगा। उन्होंने कहा कि ऐसी आधारभूत संरचनाएं देश के अन्य हिस्सों में विकसित की जा रही हैं।
श्री मोदी ने इस अवसर पर प्रधानमंत्री श्रम योगी मानधन योजना के फायदे गिनाते हुए कहा कि इससे असंगठित क्षेत्र में काम करने वालों को वृ्द्धावस्था में आर्थिक सुरक्षा मिलेगी। उन्होंने कहा कि दो करोड़ से ज्यादा किसानों को प्रधानमंत्री किसान सम्मान निधि की पहली किस्त मिल चुकी है।
प्रधानमंत्री ने कहा कि उनकी सरकार प्रधानमंत्री आवास योजना, आयुष्मान भारत और प्रधानमंत्री श्रम योगी मानधन जैसी सुविचारित योजनाओं के माध्यम से देश के नागरिकों के लिए असंभव कार्यों को भी संभव बना रही है।
उपभोक्ता कार्य, खाद्य एवं सार्वजनिक वितरण मंत्रालय
भारत सरकार के नेफेड ने स्वस्थ जीवन को बढ़ावा देने के लिए फोर्टिफाइड ब्रैन राइस तेल लॉन्च किया
यह कदम भविष्य में आयातित खाद्य तेल पर देश की खपत निर्भरता को कम करने के लिए है: सचिव, खाद्य एवं सार्वजनिक वितरण विभाग, श्री सुधांशु पांडेय
इससे भारतीय खाद्य तेल निर्माताओं को और अधिक अवसर मिलेंगे और प्रधानमंत्री के आत्मनिर्भर भारत पहल को भी बल मिलेगा: श्री सुधांशु पांडेय
खाद्य एवं जन वितरण विभाग के सचिव श्री सुधांशु पांडेय ने आज नेफेड के फोर्टिफाइड ब्रैन राइस तेल  का ई-लॉन्च किया। इस अवसर पर श्री सुधांशु पांडेय ने कहा कि नेफेड की इस पहल से भविष्य में आयातित खाद्य तेल पर देश की खपत निर्भरता काफी कम हो जाएगी। उन्होंने यह भी कहा कि इससे भारतीय खाद्य तेल निर्माताओं को और अधिक अवसर मिलेंगे तथा प्रधानमंत्री के आत्मनिर्भर भारत पहल को भी बल मिलेगा। इस राइस ब्रैन आयल का विपणन नेफेड  द्वारा किया जाएगा।
ई-लॉन्च अवसर पर भारतीय खाद्य सुरक्षा एवं मानक प्राधिकरण  के मुख्य कार्यकारी अधिकारी श्री अरुण सिंघल, नेफेड के प्रबंध निदेशक श्री संजीव कुमार चड्ढा और भारतीय खाद्य निगम  के अध्यक्ष एवं प्रबंध निदेशक श्री आतिश चंद्रा भी उपस्थित थे।
इस मौके पर भारतीय खाद्य निगम के सीएमडी ने बताया कि हाल ही में नेफेड और एफसीआई के बीच फोर्टिफाइड राइस गिरी के उत्पादन और विपणन के लिए एक समझौता ज्ञापन पर हस्ताक्षर किए गए हैं।
नेफेड के प्रबंध निदेशक श्री संजीव कुमार चड्ढा ने इस पहल के बारे में कहा कि इस पहल से नेफेड के ब्रांडेड उच्च गुणवत्ता वाले राइस ब्रैन तेल तक आसानी से पहुंच होगी, जिससे स्वदेशी तेल निर्माण उद्योग को भी बढ़ावा मिलेगा।
उल्लेखनीय है कि राइस ब्रैन तेल के कई स्वास्थ्य लाभ हैं, जिनमें इसके कम ट्रांस-फैट सामग्री और उच्च मोनो असंतृप्त और पॉली असंतृप्त वसा सामग्री के कारण कोलेस्ट्रॉल के स्तर को कम करना शामिल है। यह बूस्टर  का काम भी करता है और इसमें शामिल विटामिन ई की अधिक मात्रा के कारण कैंसर के खतरे को कम करता है। इस तेल की सिफारिश अमेरिकन हार्ट एसोसिएशन और विश्व स्वास्थ्य संगठन  द्वारा अन्य खाद्य तेलों के लिए सबसे अच्छे विकल्प में से एक के रूप में की जाती है। नेफेड के राइस ब्रैन आयल को पुष्टिकारक बनाया जाएगा और यह सुनिश्चित किया जाएगा कि इसमें अतिरिक्त पौष्टिक तत्व और विटामिन शामिल होंगे। एफएसएसएआई के अनुसार फोर्टिफाइड तेल एक व्यक्ति को विटामिन ए और डी के लिए अनुशंसित आहार सेवन का 25-30 प्रतिशत पूरा करने में मदद कर सकता है। नेफेड का फोर्टिफाइड राइस ब्रैन तेल सभी नेफेड स्टोर्स पर और विभिन्न ऑनलाइन प्लेटफार्मों पर भी उपलब्ध होगा।
खान मंत्रालय
खनिज अन्वेषण के लिये 13 निजी एजेंसियों को मान्यता
वर्ष 2021 में खान एवं खनिज  अधिनियम में हुये संशोधन के आधार पर खनिज सेक्टर में अन्वेषण करने के लिये क्यूसीआई-नेबैट द्वारा प्रत्ययन मिलने के बाद अब निजी एजेंसियों की भागीदारी भी संभव हो जायेगी। अब तक 13 निजी एजेंसियों को मान्यता दी जा चुकी है और केंद्र सरकार ने इसे अधिसूचित भी कर दिया है। खनिज अन्वेषण में संलग्न सरकारी एजेंसियों की कुल संख्या 22 हो गई है।
मिनिरल एक्सप्लोरेशन एंड कंसल्टेंसी लिमिटेड  कंपनी, एनएमईटी वित्तपोषण के जरिये खनिज अन्वेषण गतिविधियां चला रही है। मौजूदा अन्वेषण कामों के अलावा, एमईसीएल राज्य डीजीएम/डीएमजी को सलाहकार सेवायें दे रहा है, ताकि कार्रवाई योग्य ब्लॉकों के लिये रिपोर्ट तथा अन्य दस्तावेज तैयार किये जा सकें। एमईसीएल, राजस्थान के पश्चिमी भू-भाग में पोटाश भंडार के आवश्यक अध्ययन के लिये राजस्थान सरकार के साथ मिलकर काम कर रहा है।
उप राष्ट्रपति सचिवालय
उपराष्ट्रपति ने लाल किले से सांसदों की 'हर घर तिरंगा' बाइक रैली को रवाना किया
उपराष्ट्रपति ने सांसदों से राष्ट्रीय ध्वज से भावनात्मक जुड़ाव को अपने निर्वाचन क्षेत्रों में ले जाने का आग्रह किया
‘हम गर्व से अपना राष्ट्रीय ध्वज फहराते हैं, जो एकता और सार्वभौमिक भाईचारे के हमारे राष्ट्रीय मूल्यों को भी प्रतिबिंबित करता है'
उपराष्ट्रपति श्री एम. वेंकैया नायडु ने आज संसद सदस्यों और अन्य निर्वाचित प्रतिनिधियों से आजादी का अमृत महोत्सव और राष्ट्रीय ध्वज के भावनात्मक जुड़ाव के संदेश को लोगों तक पहुंचाने का आह्वान किया।
उपराष्ट्रपति ने लाल किले से विजय चौक तक सांसदों की 'हर घर तिरंगा' बाइक रैली को हरी झंडी दिखाकर रवाना किया। रैली का आयोजन संस्कृति मंत्रालय द्वारा नागरिकों और राष्ट्रीय ध्वज के बीच एक व्यक्तिगत जुड़ाव पैदा करने के लिए भारत सरकार की पहल 'हर घर तिरंगा' के बारे में जागरूकता बढ़ाने के लिए किया गया था। बाइक रैली में विभिन्न केंद्रीय मंत्रियों ने भी भाग लिया।
इस पहल के लिए संस्कृति मंत्रालय की सराहना करते हुए, श्री नायडु ने कहा कि स्वतंत्रता दिवस समारोह "हमें उन असंख्य बलिदानों की याद दिलाता है, जो हमारे स्वतंत्रता सेनानियों ने औपनिवेशिक शासन के खिलाफ अपने संघर्ष में किए थे।" उन्होंने स्वतंत्रता संग्राम से बहादुरी और सामाजिक सद्भाव की कहानियों को फिर से याद करने का भी आह्वान किया। उन्होंने सुझाव दिया, "हम गर्व से अपने राष्ट्रीय ध्वज को फहराते हैं, एकता, सद्भाव और सार्वभौमिक भाईचारे के हमारे राष्ट्रीय मूल्यों को भी प्रतिबिंबित करते हैं और बनाए रखते हैं।"
वाणिज्य और उद्योग मंत्री, श्री पीयूष गोयल, संसदीय कार्य मंत्री, श्री प्रल्हाद जोशी, संस्कृति मंत्री, श्री जी. किशन रेड्डी, महिला और बाल विकास मंत्री, श्रीमती स्मृति ईरानी, युवा कार्य और खेल मंत्री, श्री अनुराग ठाकुर, संसदीय कार्य और संस्कृति राज्य मंत्री, श्री अर्जुन राम मेघवाल, विदेश राज्य मंत्री, श्रीमती मीनाक्षी लेखी और श्री वी. मुरलीधरन तथा बड़ी संख्या में सांसदों ने इस कार्यक्रम में भाग लिया।
जनजातीय कार्य मंत्रालय
दिल्ली हाट में आदिवासी भारत आदि महोत्सव में दस्तकारी खिलौने
इस समय चल रहा आदि महोत्सव वास्तव में सभी आयु वर्ग के लोगों के लिए खुशी की बात है। सर्वश्रेष्ठ जनजातीय हस्तशिल्प, पूर्वोत्तर की वांचो और कोन्याक जनजातियों के मोतियों के हार से लेकर ढोकरा शिल्प कला, प्राकृतिक रूप से प्रतिरक्षा बढ़ाने वाले सूखा आंवला, जंगली शहद, हल्दी, रागी जैसे उत्पाद हों या आकर्षक बुनाई और सिल्क व गर्म शॉल जैसे कपड़े; किसी को भी अपने पंसद के अनुसार सब कुछ यहां मिल सकता है।
इन विभिन्न वस्तुओं को बेचने वाले 200 दुकानों में से कुछ विशेष स्टाल भी हैं जिनमें देश के अलग-अलग हिस्सों से अद्वितीय, दस्तकारी खिलौने मिल रहे हैं। इनमें मध्य प्रदेश में भीलो द्वारा बनाई गई प्रसिद्ध झाबुआ गुड़िया हैं; असम, सिक्किम और उत्तर प्रदेश की क्रोशिया गुड़िया; केरल से नारियल की जटा से बने खिलौने और राजस्थान की रंगीन कठपुतलियां भी हैं। ये गुड़िया और खिलौने आदिवासियों के दैनिक जीवन के साथ-साथ उनके द्वारा पहने जाने वाली पारंपरिक पोशाक को भी दर्शाते हैं, जहां से वे आते हैं। ये स्टाल काफी हद तक खिलौनों के लिए प्रधानमंत्री के वोकल फॉर लोकल दृष्टिकोण के अनुरूप हैं। सुरक्षित, मजबूत और खूबसूरती के साथ की गई उम्दा दस्तकारी वाले ये खिलौने न केवल बच्चों के लिए एक आकर्षक खेलने वाली चीज हैं बल्कि सजावट के लिए और आकर्षक उपहार भी हैं।
आदि महोत्सव में घूमना पूरे परिवार के लिए एक सुखद अनुभव है क्योंकि वहां सभी के लिए कुछ न कुछ उपलब्ध है। कुछ अनोखे और पारंपरिक जनजातीय हस्तशिल्प, पेंटिंग और जैविक आदिवासी उत्पादों की खरीदारी के अलावा लोग यहां महोत्सव के दौरान देश के अलग-अलग हिस्सों के मशहूर स्थानीय व्यंजन जैसे मड़वा रोटी, लिट्टी चोखा, धुस्का, बंजारा बिरयानी, दाल बाटी और चूरमा आदि का स्वाद ले सकते हैं। इसके साथ-साथ मनोरंजक सांस्कृतिक कार्यक्रम भी देख सकते हैं। 'आदि महोत्सव-जनजातीय शिल्प, संस्कृति और वाणिज्य का उत्सव' है, जिसका आयोजन नई दिल्ली के आईएनए स्थित दिल्ली हाट में किया गया है। यह महोत्सव 15 फरवरी, 2021 तक सुबह 11 से रात 9 बजे तक चलेगा।
आदि महोत्सव में आइए और ‘वोकल फॉर लोकल’ अभियान को बढ़ावा दीजिए। #बायट्राइबल
एमजी/एएम/एएस
(Visitor Counter : 142
भारतीय प्रतिस्पर्धा आयोग
भारतीय प्रतिस्पर्धा आयोग ने टोयोटा मोटर कॉर्पोरेशन  द्वारा सुजुकी मोटर कॉरपोरेशन  में 4.94 प्रतिशत शेयरधारिता के अधिग्रहण और एसएमसी द्वारा टीएमसी में 0.24 प्रतिशत शेयरधारिता के अधिग्रहण को मंजूरी दी
भारतीय प्रतिस्पर्धा आयोग  ने टोयोटा मोटर कॉरपोरेशन  द्वारा सुजुकी मोटर कॉरपोरेशन  में 4.94 प्रतिशत शेयरधारिता के अधिग्रहण और एसएमसी द्वारा टीएमसी में 0.24 प्रतिशत शेयरधारिता के अधिग्रहण को मंजूरी दे दी है।
प्रस्तावित संयोजन टीएमसी द्वारा एसएमसी में 4.94 प्रतिशत की अल्प शेयरधारिता के अधिग्रहण से संबंधित है, और टीएमसी में एसएमसी द्वारा लगभग 0.24 प्रतिशत के अल्प शेयरधारिता के अधिग्रहण से संबंधित है।
टीएमसी एक जापानी बहुराष्ट्रीय मोटरवाहन निर्माता कंपनी है। टीएमसी अन्य क्षेत्रों जैसे आवास, वित्तीय सेवाओं, संचार, समुद्री और जैव प्रौद्योगिकी और वनीकरण के क्षेत्र में भी सेवाएं प्रदान करती है। भारत में, टीएमसी अपनी सहायक कंपनी, टोयोटा किर्लोस्कर मोटर प्राइवेट लिमिटेड के माध्यम से ऑटोमोबाइल के निर्माण और बिक्री में लगी हुई है और अपनी सहायक कंपनी टोयोटा फाइनेंशियल सर्विसेज इंडिया के माध्यम से वित्तीय सेवाएं प्रदान करती है। टीएमसी अपने अप्रत्यक्ष रूप से आयोजित संयुक्त उद्यम, हिनो मोटर्स सेल्स इंडिया प्राइवेट लिमिटेड के माध्यम से वाणिज्यिक वाहनों की बिक्री में भी लगी हुई है।
एसएमसी एक जापानी बहुराष्ट्रीय निगम है, जो ऑटोमोबाइल, मोटरसाइकिल और आउटबोर्ड मोटर्स के कारोबार में लगी हुई है। भारत में, एसएमसी अपनी सहायक कंपनियों - मारुति सुजुकी इंडिया लिमिटेड, सुजुकी मोटर गुजरात प्राइवेट लिमिटेड और सुजुकी मोटरसाइकिल इंडिया प्राइवेट लिमिटेड के माध्यम से ऑटोमोबाइल और दोपहिया वाहनों के निर्माण और बिक्री में लगी हुई है। ।
आरकेमीणा/आरएनएम/एएम/एसकेएस/एसके– 4429
(Visitor Counter : 148
उप राष्ट्रपति सचिवालय
उपराष्ट्रपति श्री एम वेंकैया नायडू की फर्जी सोशल मीडिया आईडी से जनता को सावधान रहने की सलाह
आम जनता को सावधान किया जाता है कि उपराष्ट्रपति, श्री एम वेंकैया नायडू के नाम से कोई व्यक्ति फर्जी आईडी के साथ मोबाइल टेलीफोन नंबर 9439073183 से सहायता और वित्तीय सहायता के लिए व्हाट्सएप संदेश भेज रहा है। ऐसी संभावना है कि ऐसे फर्जी संदेश और अधिक संख्या से भेजे जा सकते हैं।
उपराष्ट्रपति सचिवालय ने इस मुद्दे को उपराष्ट्रपति के संज्ञान में लाए जाने के बाद गृह मंत्रालय के अधिकारियों को सतर्क कर दिया है।
यह जानकारी मिली है कि इस फर्जी व्यक्ति ने कई वीआईपी को इस तरह के व्हाट्सएप संदेश भी भेजे हैं।
पत्तन, पोत परिवहन और जलमार्ग मंत्रालय
जेएनपीए ने वित्तीय वर्ष 2021-22 में 56.8 लाख टीईयू की हैंडलिंग की, यह किसी भी वित्तीय वर्ष के लिए अब तक का सबसे अधिक आंकड़ा है
जवाहरलाल नेहरू पत्तन प्राधिकरण  ने एक ऐतिहासिक उपलब्धि प्राप्त की है। भारत के इस प्रमुख कंटेनर पत्तन ने वित्तीय वर्ष 2020-21 के 46.8 लाख टीईयू  की तुलना में वित्तीय वर्ष 2021-22 के दौरान 21.55 फीसदी बढ़ोतरी के साथ 56.8 लाख टीईयू की हैंडलिंग की है। यह प्रदर्शन 2018-19 के 5.13 टीयूई की तुलना में किसी भी वित्तीय वर्ष के लिए जवाहरलाल नेहरू पत्तन पर अब तक का सबसे अधिक हैंडलिंग है।
वित्तीय वर्ष 2021-22 के अप्रैल-2021 से मार्च-2022 के दौरान जेएनपीए पर कुल ट्रैफिक हैंडलिंग 76 मिलियन टन है। यह पिछले वर्ष की समान अवधि के 64.81 मिलियन टन की तुलना में 17.26 फीसदी अधिक है।
टीईयू के संबंध में वित्तीय वर्ष 2021-22 के दौरान जेएनपीए में हैंडलिंग की गई कुल कंटेनर ट्रैफिक में से बीएमसीटी  पर 12,44,694 टीईयू, एनएसआईजीटी  पर 11,86,181 टीईयू, एपीएमटी पर 18,65,587 टीईयू, एनएसआईसीटी  पर 9,47,887 टीईयू और जेएनपीसीटी  पर 4,40,210 टीईयू की हैंडलिंग की गई। जेएनपीए ने पिछले वर्ष के 6,092 रेक व 921,512 टीईयू की तुलना में वित्तीय वर्ष 2021-22 के दौरान 6,278 कंटेनर रेक व 1,007,667 टीईयू की हैंडलिंग की। इसके अलावा, वित्तीय वर्ष 2021-22 के दौरान दो कंटेनर टर्मिनलों यानी एनएसआईजीटी और बीएमसीटी ने क्रमश: 52.12 फीसदी व 33.39 फीसदी की बढ़ोतरी के साथ पहली बार 11.86 लाख टीईयू और 12.45 लाख टीईयू की हैंडलिंग करके 10 लाख टीईयू का आंकड़ा पार किया है।
जेएनपीए के अध्यक्ष आईएएस श्री संजय सेठी ने पत्तन के उत्कृष्ट प्रदर्शन और नए बेंचमार्क पर कहा, “वित्तीय वर्ष 2021-22 के दौरान 5.68 मिलियन टन टीईयू की हैंडलिंग के रूप में जेएनपीए का असाधारण प्रदर्शन हमारे ग्राहकों और हितधारकों को सर्वश्रेष्ठ सेवाएं प्रदान करने के लिए पत्तन के निरंतर प्रयासों व प्रतिबद्धता का प्रतीक है। मैं सभी कर्मचारियों और हितधारकों को इन उल्लेखनीय उपलब्धियों को प्राप्त करने में उनके निरंतर समर्थन के लिए बधाई देना चाहता हूं। जेएनपीए देश के आर्थिक विकास के पथ को बनाए रखने में अपनी भूमिका निभाने के लिए प्रतिबद्ध है।" जेएनपीए की नई उपलब्धि आयात-निर्यात व्यापार, समुद्री और पत्तन क्षेत्रों में इसकी पर्याप्त प्रगति को दिखाता है। जेएनपीए वैश्विक मानकों को बनाए रखते हुए और विश्व के लिए पसंदीदा पत्तन के रूप में सेवा करके अपनी परिचालन दक्षता की निरंतर बढ़ोतरी सुनिश्चित करता है।
जेएनपीए के बारे में:
नवी मुंबई स्थित जवाहरलाल नेहरू पत्तन प्राधिकरण  भारत में प्रमुख कंटेनर हैंडलिंग पत्तनों में से एक है। इसे 26 मई, 1989 को शुरू किया गया था। अपने परिचालन के तीन दशकों से भी कम समय में जेएनपीए बल्क-कार्गो टर्मिनल से देश का एक प्रमुख कंटेनर पत्तन बन गया है।
वर्तमान में जेएनपीए पांच कंटेनर टर्मिनलों का संचालन करता है। ये हैं – जवाहरलाल नेहरू पोर्ट कंटेनर टर्मिनल , न्हावाशेवा इंटरनेशनल कंटेनर टर्मिनल , गेटवे टर्मिनल्स इंडिया प्राइवेट लिमिटेड , न्हावाशेवा इंटरनेशनल गेटवे टर्मिनल  और हाल में शुरू किए गए भारत मुंबई कंटेनर टर्मिनल प्राइवेट लिमिटेड । इस पत्तन पर सामान्य कार्गो के लिए एक उथले जल का बर्थ और एक अन्य तरल कार्गो टर्मिनल भी है, जिसका प्रबंधन बीपीसीएल-आईओसीएल कंसोर्टियम और नवनिर्मित तटीय बर्थ करते हैं।
रक्षा मंत्रालय
सर्वेक्षण पोत  परियोजना के दूसरे पोत 'निर्देशक'  को लॉन्च किया गया
भारतीय नौसेना के लिए एलएंडटी पोत निर्माण के सहयोग से जीआरएसई द्वारा निर्माणाधीन चार सर्वेक्षण पोत   परियोजना में से दूसरे जहाज निर्देशक को 26 मई, 2022 को चेन्नई के कट्टूपल्ली में लॉन्च किया गया। इसने 10:38 बजे आयोजित उद्घाटन समारोह में पूर्वी नौसेना कमान के फ्लैग ऑफिसर कमांडिंग इन चीफ वाइस एडमिरल बिस्वजीत दासगुप्ता की गरिमामयी उपस्थिति में बंगाल की खाड़ी में अपना पहला जल संपर्क स्थापित किया। नौसेना की समुद्री परंपरा का अनुपालन करते हुए श्रीमती सरबानी दासगुप्ता ने अथर्ववेद का आह्वाहन जाप कर पोत को लॉन्च किया। इस पोत ने अपना नाम पूर्ववर्ती निर्देशक से लिया है, जो कि एक भारतीय नौसेना सर्वेक्षण पोत था और दिसंबर, 2014 में 32 साल की शानदार सेवा के बाद इसे हटा दिया गया। एसवीएल के चार पोतों में से तीन का आंशिक निर्माण कट्टूपल्ली स्थित एलएंडटी में जीआरएसई और एलएंडटी पोत निर्माण के बीच सहयोगात्मक दृष्टिकोण के तहत किया जा रहा है। सार्वजनिक-निजी भागीदारी का यह मॉडल भारत में युद्धपोत निर्माण के लिए भविष्य में सफल सहयोग का अगुआ होगा।
इससे पहले 30 अक्टूबर, 2018 को रक्षा मंत्रालय और कोलकाता स्थित गार्डन रीच शिपबिल्डर्स एंड इंजीनियर्स  के बीच चार एसवीएल पोतों के निर्माण के अनुबंध पर हस्ताक्षर किए गए थे। प्रथम श्रेणी के जहाज 'संध्याक' को 5 दिसंबर, 2021 को कोलकाता के जीआरएसई में लॉन्च किया गया था।
एसवीएल पोत, समुद्र संबंधी जानकारी एकत्र करने के लिए मौजूदा संध्याक श्रेणी के सर्वेक्षण जहाजों को नई पीढ़ी के हाइड्रोग्राफिक उपकरणों से बदल देंगे। इस सर्वेक्षण पोत  की लगभग 3400 टन और 226 कर्मियों की क्षमता है। इस पोत को 14 समुद्री मील की क्रूज गति और 18 समुद्री मील  की अधिकतम गति पर परिचालित करने के लिए डिजाइन किया गया है। उथले पानी के सर्वेक्षण कार्यों के दौरान आवश्यक कम गति पर बेहतर कुशलता के लिए बो और स्टर्न थ्रस्टर्स को लगाया गया है। इन पोतों के पतवार स्टील अथॉरिटी ऑफ इंडिया लिमिटेड द्वारा स्वदेशी रूप से विकसित डीएमआर 249-ए इस्पात से बनाया गया है।
चार सर्वेक्षण मोटर नौकाओं और एक एकीकृत हेलीकॉप्टर को ले जाने की क्षमता के साथ पोतों की प्राथमिक भूमिका पत्तनों व नौवहन चैनलों के पूर्ण पैमाने पर तटीय और गहरे जल के हाइड्रोग्राफिक सर्वेक्षण करने की होगी। रक्षा के साथ-साथ नागरिक अनुप्रयोगों के लिए समुद्र विज्ञान और भूभौतिकीय डेटा एकत्र करने के लिए भी पोतों को तैनात किया जाएगा। वहीं, आपात स्थिति के दौरान पोतों को अस्पताल के रूप में उपयोग करने के अलावा इनकी द्वितीयक भूमिका सीमित रक्षा प्रदान करने में सक्षम होना है।
कोविड-19 महामारी के कारण चुनौतियों के बावजूद जीआरएसई ने पर्याप्त प्रगति की है और जनवरी 2023 तक एसवीएल के पहले पोत संध्याक को सौंपने का लक्ष्य रखा है। दूसरे पोत यानी निर्देशक की डिलीवरी अप्रैल 2023 तक होने की संभावना है। दूसरे सर्वेक्षण पोत की लॉन्चिंग 'मेक इन इंडिया' और 'आत्मनिर्भर भारत' की सोच के तहत स्वदेशी पोत निर्माण के हमारे संकल्प की पुष्टि करता है। सर्वेक्षण पोत  में लागत के आधार पर 80 फीसदी से अधिक स्वदेशी सामग्री होगी। इसके अलावा यह भी सुनिश्चित करेगा कि बड़े पैमाने पर रक्षा उत्पादन भारतीय विनिर्माण इकाइयों द्वारा निष्पादित किया जाता है, जिससे देश के भीतर रोजगार और क्षमता का निर्माण होता है।
वित्त मंत्रालय
सामानों की वास्तविक आपूर्ति किए बिना जाली बिल जारी करने वाले गिरोह पर कार्रवाई
सीजीएसटी दिल्ली  और सीजीएसटी दिल्ली  ने एक संयुक्त अभियान के तहत एक ऐसे गिरोह पर कार्रवाई की है जो सामानों की वास्तविक आपूर्ति किए बिना जाली बिल जारी करता था। जांच से एक नए अपराध के तरीके का पता चला जिसके तहत टैक्स प्रदाता एसईजेड  को आपूर्ति दिखाता था ताकि सीजीएससटी से रिफंड प्राप्त कर सके।
गिरोह का सरगना देवेन्द्र कुमार यादव और संजीव महेश्वरी थे। इन लोगों ने जाली कंपनियां बना रखी थीं और इन कंपनियों के नाम पर बैंक खाते भी थें। भवानी शंकर शर्मा लेखापाल था जो जाली दस्तावेज तैयार करता था तथा जाली बिलों के आधार पर जाली रिटर्न फाइल करता था। विनोद नाम के एक व्यक्ति को कंपनी का मालिक दिखाया गया था जो इन कंपनियों के संचालन में मदद करता था। सभी चारों आरोपियों को गिरफ्तार कर लिया गया है और उन्हें पटियाला हाउस कोर्ट, नई दिल्ली के ड्यूटी मजिस्ट्रेट ने 14 दिनों की न्यायिक हिरासत में भेज दिया है। प्रारंभिक जांच से पता चला है कि 847 करोड़ रुपये के बिलों  का उपयोग करते हुए 195 करोड़ रुपये जाली इनपुट टैक्स क्रेडिट (आईटीसीः पास किए गए हैं।
जांच से पता चला है कि निम्न आय वर्ग के लोगों के नाम पर 60 जाली कंपनियां बनाई गई हैं। इनमें से कुछ कंपनियां जाली इनपुट टैक्ट क्रेडिट इसी ग्रुप की दूसरी कंपनियों को पास करती थी ताकि ये कंपनियां आईजीएसटी रिफंड प्राप्त कर सकें या सेज को की गई आपूर्ति के आधार पर रिफंड प्राप्त कर सकें। आरोपियों ने देश के विभिन्न बंदरगाहों से आईजीएसटी रिफंड के लिए आवेदन किया था और 18.09 करोड़ रुपये उनके बैंक खातों में जमा किए गए। सेज को आपूर्ति करने के मामलों में 29.66 करोड़ रुपये का भुगतान किया गया। तलाशी के दौरान 91.92 लाख रुपये नकद बरामद किए गए तथा दो बैंक खातों का पता चला जिसमें कुल 1.68 करोड़ रुपये जमा है।
आरोपियों ने सीजीएसटी अधिनियम, 2017 की धारा 132 और  के प्रावधानों के अंतर्गत अपराध किया है। जो अधिनियम की धारा 132 के अंतर्गत संज्ञेय और गैर-जमानती अपराध है। अधिनियम की धारा 132 में इस अपराध के लिए सजा का प्रावधान है। चारों आरोपियों को 14 सितंबर, 2019 को गिरफ्तार किया गया है और उन्हें 14 दिनों की न्यायिक हिरासत में भेज दिया गया है।
प्रधानमंत्री कार्यालय
प्रधानमंत्री ने विश्व स्वास्थ्य संगठन  के महानिदेशक डॉ. टेड्रोस एडनोम घेब्रेयेसस का भारत में स्वागत किया
डॉ. टेड्रोस पारंपरिक चिकित्सा पर गुजरात के गांधीनगर में आयोजित होने वाले डब्ल्यूएचओ वैश्विक शिखर सम्मेलन में भाग लेंगे
प्रधानमंत्री श्री नरेन्द्र मोदी ने विश्व स्वास्थ्य संगठन के महानिदेशक डॉ. टेड्रोस एडनोम घेब्रेयेसस का भारत में स्वागत किया है। श्री मोदी ने डॉ. टेड्रोस को 'तुलसी भाई' नाम से संबोधित किया। प्रधानमंत्री ने अपनी पिछली यात्रा में यह नाम महानिदेशक को दिया था।
डॉ. टेड्रोस 17-18 अगस्त, 2023 को गुजरात के गांधीनगर में पारंपरिक चिकित्सा पर आयोजित होने वाले डब्ल्यूएचओ वैश्विक शिखर सम्मेलन में भाग लेंगे।
आयुष मंत्रालय के ट्वीटस की एक श्रृंखला पर प्रतिक्रिया व्यक्त करते हुए प्रधानमंत्री ने कहा;
“मेरे अच्छे मित्र तुलसी भाई नवरात्रि में शामिल होने के लिए पूरी तरह से तैयार हैं! डॉ. टेड्रोस भारत में आपका स्वागत है।”
---
एमजी/एमएस/आरपी/एसएस/जीआरएस/डीके
(